Pľaša (vrch)

Pľaša () () je vrch v Bukovských vrchoch, zároveň v Národnom parku Poloniny.

Prechádza cez neho slovensko-poľská štátna hranica. Nachádza sa na slovensko-poľskom hraničnom hrebeni, medzi vrchmi Kurników Beskid () na severozápade a Ďurkovec () na juhovýchode.

Na slovenskej strane spadá do národnej prírodnej rezervácie Pľaša, vyhlásenej v roku 1967 na výmere  s najvyšším 5. stupňom ochrany, ktorá je súčasťou Národného parku Poloniny, zatiaľ čo na poľskej strane spadá do .

Vrcholové časti zaberá územie Stužica – Bukovské vrchy, ktoré bolo v roku 2007 zapísané do zoznamu Svetového prírodného dedičstva UNESCO v kategórii Staré bukové lesy a bukové pralesy Karpát a iných regiónov Európy (). Dôvodom boli zachovalé pralesy s vyše 200-ročnými bukmi (Fagus sylvatica) vysokými takmer 40 metrov a vyše 300-ročnými mimoriadne mohutnými jedincami a skupinami jedle bielej (Abies alba) mimoriadnej hodnoty, dosahujúcimi výšku až 50 metrov, ako aj rovnako mohutnými jedincami javora horského (Acer pseudoplatanus) a bresta horského (Ulmus glabra). Zároveň patrí do lokality Bukovské vrchy (SKUEV0229), ktorá je územím európskeho významu sústavy Natura 2000.

Vrch je v oblasti, ktorá je z pohľadu svetelného znečistenia najtmavšou oblasťou na Slovensku. Vznikol tu prvý park tmavej oblohy na Slovensku pod názvom Park tmavej oblohy Poloniny.

V okolí vrcholu možno pozorovať zákopy z obdobia 2. svetovej vojny. Medzi Ďurkovcom a Pľašou sú najkrajšie poloninské lúky na Slovensku.

Názov 
Pôvodný názov vrchu Plasza pochádza z valašského (rumunského) slova "pleš" a znamená lysý (holý).

Výhľad 
Vrchol Pľaše sa nachádza v pásme horských lúk – polonín a poskytuje nádherné panoramatické výhľady na slovenské Bukovské vrchy, Vihorlatské vrchy s najvyšším vrchom Vihorlat (), Slanské vrchy s najvyšším vrchom Šimonka () a poľské Poloniny – Bieščady () s najvyšším vrchom Tarnica ().

Za dobrých podmienok je z vrcholu vidno vyše  vzdušnou čiarou vzdialené Vysoké Tatry a vrch Nízkych Tatier – Kráľovu hoľu ().

Turizmus 
Pľaša je turisticky atraktívny vrch, vedie cez neho hlavná  červená turistická značka, ktorá zároveň vedie po hlavnom karpatskom hrebeni cez najvýchodnejší bod Slovenska – trojmedzie () na vrchu Kremenec () a prechádza po slovensko-poľskej štátnej hranici cez viacero vrchov s viacerými panoramatickými vyhliadkami, ako napr. Kamenná lúka (), Jarabá skala (), Ďurkovec (), ďalej cez Ruské sedlo (), vrchy Rypy (), Strop, (), Černiny (), najvyšší vrch Laboreckej vrchoviny Vysoký grúň (), Laborecký priesmyk () až k Duklianskemu priesmyku ().

Zo slovenskej strany je najľahší výstup z najvyššie položenej obce v Sninskom okrese ako aj v celom Zemplíne Runiny po  zelenej a následne  červenej turistickej značke.

Obec Runina je východiskovým bodom do Národného parku Poloniny – na hlavný karpatský hrebeň s vrcholmi Pľaše, Ďurkovca a Jarabej skaly a do oblasti nad vodárenskou nádržou Starina.

Prístup

Značkované trasy

Zo Slovenska 
 po  značke z obce Runina cez Sedlo pod Ďurkovcom (), odtiaľ po  značke na vrchol, trvanie: ↑ 3:10 h, ↓ 2:30 h, prevýšenie: 
 po  značke hrebeňom smerom od vrchu Jarabá skala ()
 po  značke hrebeňom smerom od vrchu Kruhliak ()

Z Poľska 
 po  značke hrebeňom smerom od vrchu Riaba Skała ()
 po  značke hrebeňom smerom od vrchu Okrąglik ()

Možnosti dopravy do turistických východísk 
Do obce Runina je možné dopraviť sa prímestskou dopravou autobusovými linkami SAD Humenné. Vzdialenosť: Humenné-Runina , Snina-Runina . Pre vyhľadanie spojenia možno použiť internetový cestovný poriadok .

Galéria 
Kliknite na obrázok pre jeho zväčšenie.

Referencie

Pozri aj 
 Pľaša (národná prírodná rezervácia)
 Stužica – Bukovské vrchy
 Bukovské vrchy
 Poloniny
 Národný park Poloniny
 Park tmavej oblohy Poloniny
 Zoznam vrcholov v Bukovských vrchoch

Iné projekty

Externé odkazy 
 Poloha na turistickej mape
 Poloha na turistickej / cykloturistickej mape
 360° virtuálny panoramatický výhľad z vrcholu Pľaše na okolité vrchy na PeakFinder.org (po anglicky)
 Národný park Poloniny na Štátna ochrana prírody Slovenskej Republiky
 Poloniny na Poloniny.fussion.info

Vrchy v Poľsku
Vrchy v Bukovských vrchoch
Tisícovky na Slovensku
Tisícovky v Poľsku
Vrchy v okrese Snina